Vroue Landbouvereniging van Kaapland | “Anything is possible with sparkle and a little pink”
“Anything is possible with sparkle and a little pink”
Home>News >Alexandria Tak >“Anything is possible with sparkle and a little pink”
Posted by VLV in Alexandria Tak 27 Jun 2015
Datum: 27 Junie 2015
Slegs vir dames – Alexandria tak se Dames-oggend se tema is“Anything is possible with sparkle and a little pink”. Klink geheimsinnig nê? Nee, nie regtig nie. Die hele omgewing se dames ruk op in hul wintersgewaad. Met `n sjerrie in die hand wyk die koue en gesels hulle land en sand. Met die “ Pink Panther” as tema musiek raak dit stil.
Anneli Botes raak aan die tema van die oggend- “Vroue met visie”. Sy maak Kaapse draaie en die dames kry `n goeie sessie met lag-oefeninge in.
Karl Leerlink, “WEAR PINK AND MAKE THE BOYS WINK” van die Green Acres Truworths-tak rol sy trollie in met `n paar noodsaaklike kledingstukke. Op sy kenmerklike eerlike en humoristiese wyse maak hy die dames wys dat hulle klerekaste oorvol is. Die dames leer wat hulle eintlik reeds weet, naamlik dat `n paar basiese kledingstukke met die regte pas-maats die korrekte en verantwoordelike klerekas beplanning is. Vrouens is mos altyd ontvanklik vir raad om hulle beter te laat lyk en voel.
Lede van die tak demonstreer `n paar nuttige en maklike maniere om vir jou tafel `n versiering te praktiseer. Sharon wys hoe om glase en kerse op verskeie maniere te gebruik. Dina gebruik plantmateriaal wat in en om die huis is en maak `n versiering vir `n sop en sjerrie geleentheid. Rina demonstreer `n paar moderne tegnieke.
“TICKLE SOMEONE PINK / PRETTIGE PIENK” Rob Knowels, komediant, joernalis en fotograaf van Port Alfred se nuusblad vermaak hulle met sy kenmerklike aksent en manier van vertel.
“SOUP AND BREAD / SOP EN BROODJIES Sorry not pink! / Jammer nie pienk nie!”
`n Woord van dank aan al die getroue tak-lede wat die gaste getrakteer het met Gluwhein en southappies. Die gaste het die sop en brood terdee geniet na afloop van die vermaak.